
ДО 
ПРЕДСЕДАТЕЛЯ 
НА ОБЩИНСКИ СЪВЕТ 
КИРКОВО 
 
 
 

Д О К Л А Д 
 
от Шинаси Мехмед Сюлейман   – Кмет на Община Кирково 
 
Относно: Приемане бюджета на Община Кирково за 2026 г., индикативния годишен разчет за сметките от ЕС и прогнозите по чл. 82, ал. 3 от Закона за публичните финанси. 
 
 

Уважаеми г-н Председател, 
 	Уважаеми общински съветници, 
 
 
 На основание чл. 52, ал.1 и чл. 21, ал. 1, т. 6, във връзка с чл. 27, ал. 4 и ал. 5 от Закона за местното самоуправление и местната администрация и чл. 84, ал. 4 от Закона за публичните финанси /ЗПФ/, във връзка с разпоредбите на ЗДБРБ за 2026 г./бр. 69/31.07.2026 г, представям на Вашето внимание проектобюджета на Община Кирково за 2026 г., индикативния годишен разчет за средствата от ЕС и прогнозите по чл. 82, ал. 3 от ЗПФ. 
 	 	Проектобюджета за 2026 г., е разработен на базата на: 
· Закона за публичните финанси; 
· Закона за държавния бюджет на Република България за 2026 г.; 
· РМС № 497 от 3 юли 2026 г. за приемане на стандарти за делегираните от държавата дейности с натурални и стойностни показатели през 2026 г.; 
· Закон за общинския дълг; 
· Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Кирково. 
· Натурални и стойностни показатели за прилагане на стандартите в делегираните от държавата дейности за 2026 г. на Община Кирково, съгласно Закона за държавния бюджет за 2026 г. 
· Предложения от ръководителите на всички бюджетни звена финансирани от общинския бюджет, кметове и кметски наместници. 
 
 Основните положения в ЗДБРБ за 2026 г. обнародван в ДВ бр. 69/31.07.2026 г. са следните: 
1. Общата изравнителна субсидия за местните дейности е увеличена с             10,04 % спрямо 2025 г. и е в размер на 1 905 500 евро. Предназначението на изравнителната субсидия е да осигури минимално равнище на местните услуги в общините. Общините сами определят начина на използване на средствата от изравнителната субсидия, като практиката е с тях  да се финансират разходи за местните услуги.  
 
2. Общата субсидия за делегираните от държавата дейности за 2026 г. е 
11 003 553 евро, при 20 585 100 лв. /10 524 995 евро/ за 2025 г. Увеличението е с приблизително 4,5 % или в абсолютна сума  с 478 558 евро. Размерът на общата субсидия за общината се определя като сума на всички разходи за делегираните държавни дейности, определени по стандарти. Стандартите за издръжка са определени с РМС № 497/2026 г. за приемане на стандарти за делегираните от държавата дейности с натурални и стойностни показатели през 2026 г. С общата субсидия се финансират делегираните от държавата дейности при организирането и предоставянето на публични услуги както следва:  
За функция „Общи държавни служби” са определени  2 722 400 евро при 4 822 100 лв. /2 465 500 евро/ за 2025 г. Средствата са за възнаграждения и задължителни осигурителни 	вноски 	от 	работодател 	по 	трудови, 	извън 	трудови 	и 	служебни правоотношения. Средствата  включват два компонента: Осигуряване на трудовите разходи за общинска администрация – 1 659 500 евро при 2 902 300 лв. /1 483 922 евро/ за 2025 г., увеличение с 11,83 % и  за кметове и кметски наместници – 1 062 900 евро. Не се разрешава ползване на средствата, определени за служителите в общинска администрация, за финансиране на възнагражденията на кметове и кметски наместници.  
За функция „Отбрана и сигурност” са определени 156 923 евро при 277 200 лв. /141 730 евро/ за 2025 г. т.е. нарастване с 10,72 %. Осигурени са 26 848 евро за издръжка на местните комисии за борба срещу противообществените прояви на малолетните и непълнолетните; за районните полицейски инспектори – 8 517 евро; за издръжка на детска педагогическа стая – 5 479 евро. За оперативните дежурни за носене на денонощно дежурство и за изпълнителите по поддръжка и по охрана на пунктовете за управление, и за изпълнение на дейностите по плана за защита при бедствия са осигурени от държавния бюджет – 106 281 евро. За издръжка на доброволните формирования за предотвратяване или овладяване на бедствия, пожари и извънредни ситуации и за отстраняване на последиците от тях, са осигурени – 4 179 евро.  
За функция „Образование” са предвидени 7 049 448 евро, при  13 603 600 лв. 
/6 955 410 евро/ за 2025 г. Увеличението е с около 1,35 % или в абсолютна сума 94 038 евро. Средствата включват разходи за персонал, средства за представително облекло и средствата по Закона за здравословни и безопасни условия на труд и норматив за издръжка на дете в общинските детски градини или общинските училища, включващ и компенсиране отпадането на съответните такси по ЗМДТ.  
За функция „Здравеопазване“ – 142 082 евро при 281 000 лв. /143 673 евро/ за 2025 г. Във функция Здравеопазване се наблюдава намаление на стандарта  с около 1,11 % или като абсолютна сума – 1 591 евро. Определените средства включват разходите за възнаграждения и задължителните осигурителни вноски на медицинския персонал в училищата и детските градини. 
За функция „Социално осигуряване, подпомагане и грижи“ са определени 696 660 евро при 1 210 100 лв. /618 714 евро/ през 2025 г. Увеличението е с почти 12,60 % и като абсолютна стойност 77 946 евро. Средствата са предназначени за цялостна издръжка на Дом за деца и младежи с увреждания с. Добромирци – 137 340 евро  и за финансиране на социалната услуга „Асистентска подкрепа“ – 559 320 евро. 
За функция „Култура“ са осигурени  236 040 евро при 391 100 лв. /199 966 евро/ за 2025 г. Увеличението е около 18,04 %. Средствата се предоставят чрез бюджета на Общината под формата на субсидия към Читалищата за извършване на читалищна дейност. Заетите лица  към 2025 година са 20 бройки персонал, като през 2026 година броя на заетите е 21 броя персонал , като с писмо на Министерството на културата е завишена с една щатна бройка която е за Читалище с. Кремен. 
Съгласно разпоредбата на чл. 89, ал. 2 от ЗДБРБ за 2026 г. неусвоените средства към 
31.12.2025 г. в делегираните държавни дейности, с изключение на тези във функция „Образование“ могат да се разходват през 2026 г. по решение на общинския съвет за делегираните от държавата дейности във всички функции, в т.ч. за капиталови разходи, ако това не противоречи на условията, определени в нормативен акт, с който са одобрени.  
 
3. Целевата субсидия за капиталови разходи е 2 563 400 евро и е завишена с 235 079  евро спрямо  2025 г.  
Съгласно чл. 55 от ЗДБРБ за 2026 г. по решение на Общинските съвети целевата субсидия за капиталови разходи може да бъде  трансформирана в трансфер за други целеви разходи на общината за извършване на неотложни текущи ремонти на общински пътища, на улична мрежа,  на сгради, публична общинска собственост и за извършване на разходи по почистване на речни легла за осигуряване на нормалната им проводимост в урбанизираните територии по ред и условия, определени с постановление за изпълнението на държавния бюджет на Република България за 2026 г. С направено искане от община Кирково за трансформиране на целева субсидия в трансфер за други целеви разходи на общината за извършване на неотложни текущи ремонти на общински пътища, на улична  мрежа, на сгради публична общинска собственост с ФО-09 от 21.08.2026 година е трансформирана сума в размер на 1 245 752 евро. Целевата субсидия става 1 317 648 евро
 
4. Средствата за зимно поддържане на общинските пътища са в размер на 216 300 евро  и е с минимално завишение спрямо 2025 г. в размер на  382 евро.  Разпределението по общини е съобразено с географското и височинното разположение, като 85 % са на базата на параметри за дължина на общинските пътища в планински райони, дължина на общинските пътища в равнинни райони и дължина на общинските пътища, характерни със снегонавявания и заледявания, 10% за броя на населените места, с изключение на тези без жители и 5 % за броя на населението в общината. Съгласно чл. 87 от ЗДБРБ за 2026 г. неусвоените средства от предходни години могат да се разходват през 2026 г. за дейности по зимно поддържане и снегопочистване на общинските пътища съгласно съответната наредба за поддържане и текущ ремонт на пътищата по чл. 36 от Закона за пътищата , както и за   придобиване на дълготрайни материални активи за снегопочистване на територията на общината по решения на общински съвет и за материали за обезопасяване срещу хлъзгане. 
 
5. Средства за други целеви разходи за местните дейности са в размер на 54 300 евро. Съгласно чл. 56, ал. 7, средствата са предназначени за достигане на минималната работна заплата за 2026 г., определена с Постановление № 359/23.10.2024 г. на Министерския съвет. 
 
Разпределението по тримесечия на общата субсидия за делегираните от държавата дейности е 30:25:20:25 на сто. Общата субсидия за делегираните държавни дейности се предоставя до 5-то число на текущия месец. Средствата за зимно поддържане и снегопочистване на общинските пътища – до 20 януари - 75 на сто, а останалата сума се предоставя до 5-то число на текущия месец на равни части за периода от септември до декември. Общата изравнителна субсидия се предоставя 50 % до 20 януари. Останалата сума от субсидията се предоставя ежемесечно до 5-то число на текущия месец на равни части от м. април до м. декември. Целевата субсидия за капиталови разходи се предоставя до 5-о число на текущия месец, въз основа на заявки от общината, при условията и реда, определени от министъра на финансите по чл.53 от ЗДБРБ. 
 
Средствата за социално-битово обслужване на персонала, назначен по трудови правоотношения се определя в размер на 3 на сто, включително дължимите осигурителни вноски и данъци за сметка на работодател на база утвърдените разходи за основни заплати, а се разходват през годината на базата на начислените средства. 
Бюджетът е балансиран на основата на изготвен анализ на приходите и разчет на разходите, съгласно приоритетите на управление на публичните финанси на Община Кирково. Осигурени са средства във всички сфери на обществения живот-образование, здравеопазване, социални дейности и услуги, благоустрояване, информационно обслужване, култура, спорт и други. 
 
ПЛАНИРАНЕ НА ПРИХОДНАТА ЧАСТ НА  БЮДЖЕТА: 
 
 След като са отчетени и анализирани тенденциите и достигнатите нива на събираемост през предходните три години и са взети под внимание останалите за събиране недобори от минали години е изготвена приходната част на проектобюджета за 2026 г.  
В приходната част са отразени видовете и размерите на приходите, които обезпечават издръжката на делегираните от държавата дейности и дейностите местна отговорност. /Приложения №№ 1 / 
При планиране на  приходите за делегираните държавни дейности /Приложение №1.1/ по проектобюджета на общината за 2026 г. е заложена общата субсидия за делегираните от държавата дейности в размер на 11 003 553 евро и реализираният в края на годината преходен остатък за финансиране на делегираните от държавата дейности в размер на  625 795 евро. 
Общия размер на приходната част за делегираните държавни дейности е             
11 698 714 евро. 
                    
                                                                                                                /Табл. № 1/ 
	Параграф 
	Наименование на приходите за делегираните от държавата дейности 
	Проекто- бюджет 
2026 г. евро 

	24 00 
	Собствени приходи 
	0 

	31 11 
	Обща субсидия 
	11 003 553 

	31 13 
	Целева субсидия за капиталови разходи 
	0 

	61 01 
	Получени трансфери между бюджетни сметки 
	0 

	76 00 
	Временни безлихвени заеми между бюджети 
	29 510 

	88 03 
	Временно съхраняване на средства 
	-73 152 

	93 39 
	Друго финансиране 
	-1 122 

	95 01 
	Преходен остатък на 01.01. 2026 г.
	739 925 

	 
	ОБЩО ДЪРЖАВНИ ПРИХОДИ: 
	11 698 714 


 
 
При планирането на общинските приходи  по проектобюджета на общината за 2026 г. са заложени - прогнозният размер на собствените приходи, изравнителната субсидия одобрена със ЗДБРБ за 2026 г. и целевата субсидия за капиталови разходи. С тези приходи ще се осигури финансирането на местните дейности и  дофинансиране на делегираните държавни дейности. Общата сума на приходната част в частта на собствените приходи е в размер на 7 316 658 евро, като в това число  преходен остатък по бюджета от 2025 г. в размер на  425 677 евро.  
 
 
 
/Табл.№2/ 
	Параграф 
	Наименование на приходите за местни дейности 
	Проекто бюджет
2026 г. евро

	13-00;20-00 
	Имуществени данъци 
	945 000 

	24-00 
	Приходи и доходи от собственост 
	71 600 

	27-00 
	Общински такси 
	711 000 

	28-00; 36-
00 
	Глоби и други неданъчни приходи 
	43 300

	40-00 
	Доходи от продажби на общинско имущество 
	166 170 

	41-00 
	Приходи от концесии от МИЕ 
	1 500 

	37-00 
	ДДС и други данъци 
	· 45 300 

	31-12 
	Обща изравнителна субсидия 
	1 905 500 

	31-12 
	Трансфер за зимно поддържане 
	216 300 

	31-13 
	Целева субсидия за капиталови разходи 
	1 317 648 

	31-18 
	Трансфер за други целеви р-ди в местните д-сти 
	1 300 052 

	31-20 
	Възстановени субсидии 
	0 

	61-01 
	Получени трансфери между бюджетни сметки 
	0 

	70-01 
	Придобиване на дялово участие 
	0 

	72-00 
	Предоставена/възстановена временна фин.пом. 
	0 

	75-00 
	Временни безлихвени заеми между бюджети 
	0 

	76-00 
	Възстановени заеми м/у бюджета и СЕС 
	416 683 

	83-00 
	Заеми от банки и др. лица от страната 
	- 152 472

	93-00 
	Друго финансиране 
	· 6 000 

	95-01 
	Преходен остатък по банкова сметка 
	425 677 

	 
	ОБЩО СОБСТВЕНИ ПРИХОДИ И СУБСИДИИ 
	7 316 658 


 
 В частта на приходите с общински характер се предвиждат постъпления от имуществени данъци в размер на 945 000 евро. Прогнозните размери за постъпленията от неданъчни приходи през 2026 г.  са 948 270 евро. 
  Неданъчните приходи включват: 
· приходи и доходи от собственост – 71 600 евро 

· приходи от общински такси – 711 000 евро, 
· други неданъчни приходи, вкл. глоби, санкции и наказателни лихви – 43 300
· приходи от концесии – 1 500 евро, 
·  - приходи от продажби на общинско имущество – 166 170 евро, 
В раздела на неданъчните приходи е заложен със знак „минус” прогнозен размер на дължимия данък добавена стойност и данък върху стопанската дейност – /-45 300/ евро, който се отчислява от приходите от наеми и продажба на имущество.  
За обслужване на дългосрочния  заем  е заложена сума в размер на  /-152 472/ евро  по параграф 83-22. 
В приходната част за местните дейности са планирани и субсидиите, съгласно ЗДБРБ за 2026 г., а те са както следва: 
· Обща изравнителна субсидия  - 1 905 500 евро; 
· трансфер за зимно поддържане и текущ ремонт на общинските пътища – 216 300 евро; 
· част от целевата субсидия за капиталови разходи в размер на 1 317 648 евро; 
·  Трансфер за други целеви разходи за местните дейности – 1 300 052 евро. 
Предвидените постъпления по видове приходи от единната бюджетна класификация са представени на Вашето внимание  в Приложение № 1  
Общият размер на  приходната част на проектобюджета на Община Кирково за 
2026 г. е 19 015 372 евро /Приложения № 1 и табл. № 1 и 2 от настоящата записка. 
 
 
ПЛАНИРАНЕ НА РАЗХОДНАТА ЧАСТ НА БЮДЖЕТА: 
 
 Разходната част на проектобюджета за 2026 г. на Община Кирково е разработена, съответно за делегираните от държавата дейности, дофинансиране на делегирани от държавата дейности с местни приходи и за местните дейности. /Приложение № 1
В трудовите разходи са включени дванадесет работни заплати на работещите в бюджетната сфера и всички осигурителни плащания, както за делегираните от държавата дейности, така и за местните дейности.  
Планът на разходите по дейности и функции по проектобюджета за 2026 г. на Община Кирково е представен в приложение № 1 за делегираните държавни дейности и  за местните дейности и дофинансирани държавни дейности. 
Относителният дял на групите разходи „държавни”, „общински” и „дофинансирани” в общите разходи е съответно: 61,52% ; 37,16% и 1,32%, което е видно от таблица № 3. 
 
/Табл.№3/ 
	Функция 
	
	Разходи за делегирани 
от държавата дейности 
	Разходи за местни дейности 
	Разходи за дофин. на 
делегирани 
от държавата дейности 
	Общо 
разходи по 
проектобюдж ет 2026 г. 

	1 
	
	2 
	3 
	4 
	5 

	Общи държавни служби 
	
	2 805 400 
	940 884 
	101 816 
	3 848 100

	Отбрана и сигурност 
	
	156 923  
	 
	16 500 
	173 423 

	Образование 
	
	           7 661 609
	36 904 
	80 736 
	7 779 249

	Здравеопазване 
	
	142 082 
	 
	33 715 
	175 797 

	Соц. подпомагане и грижи 
	
	696 660 
	105 700 
	                3 500
	805 860

	Жил. строителство и ООС 
	
	0 
	2 938 895 
	0 
	2 938 895

	Култура, 	почивно 	дело 
спорт 
	и 
	236 040 
	407 956 
	15 000 
	658 996 

	Икономически дейности 
	
	 
	1 360 500 
	0 
	1 360 500 

	Лихви по заеми 
	
	 
	28 800 
	0 
	28 800 

	Неразпределен резерв 
	
	 
	1 245 752 
	0 
	1 245 752 

	Общо 
	
	11 698 714 
	7 065 391 
	251 267 
	19 015 372 

	Относителен дял 
	
	61,52% 
	37,16% 
	1,32% 
	100% 


 
Функция “Общи държавни служби” с относителен дял – 20,24 % 
В проектобюджета за функция „Общи държавни служби” за 2026 г. са разчетени средства за възнаграждения по трудови и служебни правоотношения и осигурителни плащания на заетите в делегираната от държавата дейност “Общинска администрация” в размер 2 805 400 евро, като от тези средства 1 062 900 евро са за трудови разходи на кмет и кметовете на кметства и 1 742 500 евро за служителите в общинска администрация. Трудовите разходи на допълнителната щатна численост към делегираната държавна дейност са предвидени в размер на 101 816 евро с източник на финансиране собствени приходи и изравнителна субсидия. Средствата за издръжка на “Общинска администрация”  са в размер на  719 884 евро, вкл. средствата за работно облекло в размер на 35 000 евро. Тук са планувани средства за помощи по решение на общинския съвет – 48 000 евро и разходите за членски внос в нетърговски организации –  8 000 евро. В местна дейност “Общински съвет” са предвидени средства в размер на 221 000 евро, от които 185 000 евро са трудови разходи; 24 200 евро за издръжка, 1 000 евро за членски внос и 50 евро  за държавни такси. На основание чл. 98 от Закона за държавния бюджет за 2026 г. в издръжката на дейност „Общинска администрация“ са включени средства за представителни разходи на кмета на общината в размер на 21 500 евро, представляващи 3 на сто от средствата за издръжка на дейността и в дейност „Общински съвет” са включени представителни разходи на общинския съвет – 10 750 евро, представляващи 1,5 % от издръжката на дейност „Общинска администрация”. Представителните разходи съгласно чл. 62, ал.1 от Правилника за прилагане на Закона за данък върху добавената стойност са за посрещане, престой и изпращане на гости и делегации, нощувки, консумация на храна и напитки, организиране на делови срещи, тържества, развлекателни мероприятия и екскурзии. Общият бюджет на функцията възлиза на 3 848 100 евро. 
 
Функция “Отбрана и сигурност” с относителен дял – 0,91% 
Планираният бюджет за разходи за 2026 г. на функция “Отбрана и сигурност” възлиза общо на 173 423 евро. 
В тази функция са разчетени разходите за делегираните от държавата дейности – “Други дейности по вътрешната сигурност”, в която се отчита материалното стимулиране на обществените възпитатели и издръжката на местната комисия за борба срещу противообществените прояви на малолетни и непълнолетни лица; издръжка на районни полицейски инспектори и издръжка на детски педагогически стаи. В дейност “Отбранително мобилизационна подготовка, поддържане на запаси и мощности” са разчетени средства за възнаграждения и осигурителни плащания на 5 бр. оперативни дежурни и на 4 бр. изпълнители по поддръжка на пунктове за управление 122 781,  В дейност „Доброволни формирования” са разчетени средства за застраховки срещу злополука и за участия в обучения и спасителни мероприятия в размер на 4 179 евро. Издръжка на районните полицейски инспектори в размер на 8 517 евро за детските педагогически стаи 5 479 и за местните комисии за борба срещу противообществените прояви  на малолетни и непълнолетни   в размер на 26 848 евро и 5 619 за офиси за военен  отчет и дейности за защита при бедствия и аварии
 
 Функция “Образование”  с относителен дял – 44,91% 
Проектобюджета на функцията възлиза на 7 779 249 евро, включително разпределеният преходен остатък от 2025 г. .  
Проектобюджетът е разработен на база  натурални показатели и стандарти за издръжка на дете и ученик. 
Цялостната издръжка за обучението на децата и учениците е за сметка на държавния бюджет, с изключение финансирането на маломерните паралелки и дофинансиране на транспортна схема по решение  на ОбС , които са за сметка на собствените приходи на общината. За тях са заложени 80 736 евро в частта на дофинансирането. 
В частта на местни дейности са разчетени 36 904 евро средства за финансиране на  дейност други дейности в образованието  за покриване недостига за издръжката на 7 броя шофьори на автобуси, тъй като определената сума за разход на км. Не покрива разходите за издръжка на дейността. 
 
Функция “Здравеопазване” ”  с относителен дял -0,92% 
За дейност “Здравен кабинет в детски градини и училища” са предвидени – 175 797 евро. В стандарта за медицинско обслужване в здравен кабинет са разчетени средства за заплати и осигурителни вноски от работодател – 142 082 евро. Назначени са 12 медицински сестри
В частта за местните дейности са разчетени 33 715 евро за  дофинансиране на щатните бройки в здравеопазването и издръжката на кабинетите . 
Общия бюджет за функция „Здравеопазване“ е 175 797 евро. 
 
 
Функция “Социално осигуряване, подпомагане и грижи” ”  с относителен дял – 4,24%. 
В делегираната държавна дейност „Дневен център за деца и младежи с увреждания с. Добромирци“ общия бюджет на дейността е 140 840 евро, като от тях 137 340 евро са планувани средства по стандарт и 3 500 за дофинансиране на дейността за издръжка.  
В дейност „Асистентска подкрепа“ са разчетени 559 320 евро.  Средствата са за трудови разходи на  наети лица като домашни помощници, разходи за работно облекло, разходи за надграждащи обучения и супервизия, разходи за администриране на услугата и за транспорт по време на изпълнение на служебните задължения. 
В делегираната държавна дейност „Личен асистент“ не са разчетени средства тъй като през годината под формата на трансфер ще се получават средства за възнаграждения и осигуровки на заетите лица и за администриране, с които служебно ще се актуализира общинския бюджет в делегирана от държавата дейност „Личен асистент”. 

Функция “Жилищно строителство и БКС” ”  с относителен дял – 15,46% 
Дейностите в тази функция са изцяло общинска отговорност и се финансират от общинските приходи и от целевите субсидии и трансфери. Планираните средства са в размер на 2 938 895 евро, като в т.ч. за дейност “Осветление на улици и площади”, За дейност “Водоснабдяване и канализация” ,  дейност „Изграждане, ремонт и поддържане на уличната мрежа“, дейност „ Други дейности по жилищното строителство и благоустройство“  , дейност “Озеленяване”, дейност „Чистота”  като заложените средства са за издръжка на дейността и разходите по депонирането на твърди битови отпадъци. 
 
Функция “Почивно дело, култура, религиозни дейности” с относителен дял – 3,47 % 
Проектобюджета за функцията възлиза на 658 996 евро, като в т.ч. за делегираните от държавата дейности – 236 040 евро, за местните дейности – 407 956 евро и за дофинансиране на държавни дейности с местни приходи -  15 000 евро. 
В делегираната от държавата дейност „Читалища” средствата се залагат в общинския бюджет в параграф 45-00 „Субсидии за организации с нестопанска цел”. В  единния разходен стандарт за субсидирана читалищна бройка са разчетени средства за заплати и за задължителни осигурителни вноски от работодател, както  и за издръжка на читалищата. Разпределението на субсидията по Читалища в размер на 236 040 евро ще се извърши от комисия определена със заповед на кмета на общината. 
В местните дейности „Спорт за всички“ и „Спортни бази за спорт за всички” са планирани 180 000 евро,  В дейност “Обредни домове и зали” са предвидени 27 956 евро за помощи по решения на Общинския съвет и издръжка на храмове и гробищни паркове. В дейност „Други дейности по културата” са планирани 200 000 евро за финансово обезпечаване на културни  мероприятия по културния календар и други дейности по културата както и подпомагане на читалищата и читалищната дейност. 
 
Функция “Икономически дейности и услуги” с относителен дял – 7,15 % Общо предвидените средства във функцията са 1 360 500 евро.  
В местна дейност “Служби и дейности по поддържане, ремонт и изграждане на пътищата” са планирани 216 300 евро, от които  целевия трансфер за зимно поддържане и снегопочистване както и средства преходен остатък за мост Еровете и трансферираната целева субсидия за текущи ремонти
. 
В проектобюджета на общината за 2026 г. са заложени 28 800 евро разходи за лихви по обслужване на   заем от ФЛАГ. Като неразпределен резерв са заложени 1 245 752 евро, като  е искано от Министерство на финансите трансформиране по реда на чл. 55 от ЗДБРБ за 2026 г. в трансфер за други целеви разходи за извършване на неотложни текущи ремонти на общинските пътища, на улична мрежа и на сгради, публична общинска собственост . 
 
Общата сума на планираните разходи е в размер на 19 015 372 евро, от които за делегираните държавни дейности – 11 698 714 евро, за местните дейности – 7 065 391 евро и за дофинансиране на делегирани държавни дейности – 251 267 евро. 
 
 
ПЛАН НА КАПИТАЛОВИТЕ РАЗХОДИ С ИЗТОЧНИЦИ НА ФИНАНСИРАНЕ ОТ 
ЦЕЛЕВАТА СУБСИДИЯ ЗА КАПИТАЛОВИ РАЗХОДИ, ПРЕХОДНИЯ ОСТАТЪК  И 
ОТ СОБСТВЕНИТЕ ПРИХОДИ /Приложение № 2/ 
 
Неусвоените към 31.12.2025 г. целеви субсидии за капиталови разходи, целеви трансфери и/или трансфери за други целеви разходи се разходват съгласно одобрените от общинските съвети разчети за финансиране на капиталовите разходи за 2025 г., като с тях не могат да се финансират разходи за общинската администрация за придобиване на леки автомобили, мобилни телефони и стопански инвентар. Неусвоените целеви трансфер са в размер на ==== евро, предназначени за основен и придобиване на дълготрайни материални активи, разчетени по обекти в Приложение №2. 
Одобрената целева субсидия със ЗДБР6 за 2025 г. е в размер на 1 317 648 евро и е разчетена по обекти на Приложение № 2.  
От собствени средства  са разчетени 166 170 евро. Обектите са посочени в приложението. 
От преходния остатък от целева капиталова субсидия   са разчетени 262 523 евро, от които за основен ремонт на дълготрайни материални активи  и изграждане на обекти.
От преходен остатък целеви трансфер – 199 282 евро. Преходен остатък от собствени средства §§ 40-00 е в размер на 155 353 евро +целеви трансфер Мост Еровете 644 228 евро
Общият размер на капиталовата програма е 5 605 807 евро, като в т.ч. от целевата субсидия за капиталови разходи – 1 317 648 евро;  от собствени приходи на общината  – 166 170 евро; от преходния остатък от целеви капиталов трансфер – 262 523 евро , трансфери от централен бюджет –  199 282 евро, преходен остатък собствени средства е в размер на – 799 581 евро  и трансфери от СЕС – 2 860 603 евро. 
В приложения № 2 е представен разчета на капиталовите разходи по обекти и по източници на финансиране., като трансформираната сума от целевата капиталова субсидия не е включен в разчета на капиталовите разходи. 
 
ПЛАНИРАНЕ НА ПРИХОДИТЕ И РАЗХОДИТЕ ПО СМЕТКИТЕ ЗА СРЕДСТВА ОТ ЕВРОПЕЙСКИЯ СЪЮЗ /СЕС/ ЗА УПРАВЛЕНИЕ И ИЗПЪЛНЕНИЕ НА 
ЕВРОПРОЕКТИ /Приложение № 3/. 
 
През 2026 г. продължава изпълнението  на следните проекти:  „Топъл обяд”;  ; Иновационни здравни услуги“ и „Младежка заетост+“ финансирани по Оперативна програма „Развитие на човешките ресурси“. В изготвеният индикативен разчет по програми за 2026 г.   
В стопанска област РА се отчита проекти финансирани от Държавен фонд земеделие с финансова помощ за придобиване и ремонт на ДМА . Всички проекти продължавщи да се реализират и нови които предстоят да стартират и да се сключат договори може да бъдат разгледани в приложението към индикативния разчет приложение №3
В Общината има разкрити три общински сметки в евро: за средства от ЕС за получаване и разходване на средствата по изпълнение на проектите, за средства по програми за развитие на селските райони финансиране от Държавен фонд земеделие и една сметка за набиране на чужди средства.  
 
ПЛАНИРАНЕ ПОЕМАНЕТО И ПОГАСЯВАНЕТО НА ОБЩИНСКИ ДЪЛГ 
 
Съгласно чл. 32, ал.1 от ЗПФ, ограничението на годишния размер на плащанията по общинския дълг за всяка календарна година не може да надвишава 15 на сто от средногодишния размер на собствените приходи и общата изравнителна субсидия за последните три години. Изчислен на тази база, годишният размер, до който общината може да си позволи да плаща по общински дълг през 2026 г. е – 485 450 евро.  
Неразделна част от общинския дълг представляват и издадените общински гаранции, с които общината може да гарантира дълг само на търговски дружества с над 50 на сто общинско участие в капитала на дружеството. Номиналът на общинските гаранции не трябва да надвишава 5 на сто от общата сума на собствените приходи и общата изравнителна субсидия по последния годишен отчет за изпълнението на бюджета, т.е. за 2025 г. общинските гаранции които могат да бъдат издадени през 2026 г. не трябва да бъдат  по-високи от – 161 817 евро. 
През 2026 г., общината няма намерение за сключване на нови  заеми. Плануваните средства за погасяване на вече ползван  заем са в размер на 152 472 евро главница и 28 800 евро лихви. 
Съгласно разпоредбите на Закона за публичните финанси, общината има задължение да извършва текущо наблюдение на състоянието на дълга . 
В Приложение № 4 към Проекта за решение е представена прогноза за финансови задължения, възникнали на база действащи договори за  заем и за други форми на дълг.   
 
 
ПЛАНИРАНЕ НА МАКСИМАЛНИЯ РАЗМЕР НА ЗАДЪЛЖЕНИЯТА ЗА РАЗХОДИ И МАКСИМАЛНИЯ РАЗМЕР НА ПОЕТИТЕ АНГАЖИМЕНТИ ЗА РАЗХОДИ КЪМ 31.12.2026 г
 
 Съгласно разпоредбата на чл. 94, ал.3 от Закона за публичните финанси /ЗПФ/, Общинския съвет одобрява максималният размер на новите задълженията за разходи, които могат да бъдат натрупани през годината по бюджета на общината, като към края на 2026 г. задълженията за разходи не могат да надвишават 15 на сто от средногодишния размер на отчетените разходи за последните четири години. Новите задължения за разходи са паричните задължения за разходи, които възникват през текущата година, независимо от това дали са платени, с изключение на задълженията за разходи за персонал, лихви по дълга и за данъци. Максималният размер на поетите ангажименти за разходи, които могат да бъдат поети през годината, като към 31.12.2026 г. не могат да надвишават 50 на сто от средногодишния размер на отчетените разходи за последните четири години. Планираният максимален размер на ангажиментите за разходи и на новите задължения за разходи, които могат да бъдат поети през 2026 г. са в размер на  9 879 760 евро. 
 
ПОДГОТОВКА И АКТУАЛИЗАЦИЯ НА БЮДЖЕТНАТА ПРОГНОЗА ЗА ПЕРИОДА 2027-2029 г. В ЧАСТТА ЗА МЕСТНИТЕ ДЕНОСТИ 
 	 
Съгласно изискванията на чл.83, ал.1 и ал. 2 от Закона за публични финанси кметът на общината разработва бюджетна прогноза на общината за местните дейности за следващите три години, а Общинския съвет при спазване изискванията на ЗПФ одобрява бюджетната прогноза. Бюджетната прогноза за периода 2027 - 2029 година на Община Кирково в частта за местните дейности е разработена в съответствие с правилата на Закона за публичните финанси, Закона за държавния бюджет за 2026 г. и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Кирково. 
 
Приходите са планирани на база реална оценка и анализ на събираемостта през последните три години, както и в съответствие с действащата нормативна уредба. 
При определяне на приходите от местни данъци, постъпленията са съобразени с достигната събираемост и несъбраните данъчни приходи. 
При неданъчните приходи, планираните постъпления са съобразени с приетата от Общинския съвет „Наредба за определяне и администриране на местните такси и цени на услугите“. Отчетено е развитието на предоставените  административни и технически услуги. Извършен е анализ на сключените договори за отдаване под наем на общинско имущество, както и са взети  предвид  сключването на нови договори.  
Приходите от такса битови отпадъци са планирани на база на определения от Общински съвет размер на таксата по сега действащата методика. 
Разчетените средства за ДДС са изчислени въз основа на планираните по вид постъпления от продажби и режима на облагане на съответното имущество съгласно Закона за данък добавена стойност.                     
Като база за разработване на трансферите за местни дейности и целевата субсидия за капиталови разходи за периода 2027 - 2029 г. са заложени одобрените със ЗДБРБ за 2026 г. В трансферите за местни дейности и целевата субсидия за капиталови разходи не е предвиден ръст на нарастване. 
 Разходната част е изготвена в съответствие с общите указания и насоки за разработване на бюджетна прогноза дадени от Министерство на финансите по функции, групи и дейности. 
Числеността на персонала и средствата за работни заплати  за местните дейности са разчетени, съобразно действащата нормативна уредба. 
В разходите за издръжка са предвидени средства за обезпечаване дейността на общинска администрация, дейности по благоустрояването, чистота, осветление на улици, спортни бази и снегопочистване и др. 
При изготвяне на бюджетната прогноза за периода 2027 - 2029 г. са съблюдавани изискванията на  §20 от ПЗР на ЗПФ, относно привеждане на показателите за наличните в края на годината поети ангажименти и задължения за разходи в съответствие с ограниченията по чл. 94, ал.3, т.1 и т.2 на ЗПФ. 
При разработване на бюджетната прогноза е планирана средносрочна цел за придържане към балансирано салдо. 
Средният темп на нарастване на разходите за местните дейности за посочения период не следва да надхвърля средния темп на нарастване на отчетените разходи за местните дейности за последните четири години. 
Разходите свързани с обслужването на общинския дълг са намерили отражение в бюджетната прогноза на общината. Информацията за дълга и свързаните с него плащания по главница и лихва за периода 2027 - 2029 . 
Съгласно указанията на Министерство на финансите и чл. 83, ал.2 от ЗПФ, бюджетната прогноза за периода 2027 – 2029 г., в частта за местни дейности, следва да бъде одобрена от Общинския съвет.      
 
 
ПЛАНИРАНЕ НА ПОКАЗАТЕЛИТЕ ПО ЧЛ. 45, АЛ.1, Т.2 ОТ ЗАКОНА ЗА 
ПУБЛИЧНИТЕ ФИНАНСИ ПО КМЕТСТВА И НАСЕЛЕНИ МЕСТА С КМЕТСКИ НАМЕСТНИЦИ 
 
На основание чл. 21, ал. 1, т.6  и чл. 52, ал.2 от ЗМСМА, Общинския съвет по предложение на кмета на общината утвърждава  показателите по чл. 45, ал.1, т.2 от Закона за публичните финанси /ЗПФ/ за кметствата и населените места с кметски наместници, с изключение на тези които са определени като второстепенните разпоредители. 
За целта на основание чл. 13, ал. 11, 12 и 13 от наредба № 24 е разработена финансова плансметка на разходите по кметствата и по населени места с кметски наместници. Показателите за разходи по чл. 45, ал.1, т.2 от букви „а“ – „д“ от ЗПФ са определени въз основа на обективни критерии, а именно: 
Разходите за персонал в дейност „Общинска администрация“ са определени на база численост в съответните кметства и достигнатият размер на работните заплати, считано от 01.01.2026 г., като са предвидени задължителните осигурителни вноски от работодател. Средствата са изчислени на база натурален показател и съобразно условията на КТ. Средствата за издръжка на всяко кметство е определена на база отчетни данни от 2025 г., коригирана с процента на инфлация. Тя включва: СБКО в размер на 3% вкл. осигурителните вноски за сметка на работодател върху плануваните средства за работни заплати; ел. енергия; телефони; работно облекло, отопление; хигиенни и канцеларски материали; пътни на служители; командировки и други разходи необходими за дейността на кметствата.     
Разпределението на плануваните средства по културния календар е извършено на база плануваните мероприятия в населените места. 
Разпределението на заложените средства  за помощи на домакинства, ще се извърши в последствие, тъй като на този етап не може обективно да се разпределят по кметства. 
Капиталовите разходи по инвестиционната програма са разпределени по населени места, където ще се извърши инвестицията. 
В параграф 98-00 „Неразпределен резерв“ са разчетени средствата за текущ ремонт на улици, за които е поискана от Министерство на финансите трансформиране на целевата субсидия за капиталови разходи в целеви трансфер за текущи ремонти. 
 Разчетените средства по кметства не включват разходи за улично осветление, детски градини,  и разходите свързани със задълженията на кмета на общината по закона за управление на отпадъците и за предоставяне на социални услуги. Във връзка с гореизложеното предлагам  следния проект за решение: 
 
На основание чл. 52, ал.1 и чл.21, ал. 1 т. 6, във връзка с чл. 27, ал. 4 и ал. 5 от ЗМСМА, чл. 94, ал.2 и ал.3 и чл. 39 от Закона за публичните финанси, във връзка с разпоредбите на ЗДБРБ за 2026 г. и Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Кирково, 
 
Общински съвет - Кирково
 
РЕШИ: 
 
1. Приема бюджета на Община Кирково за 2026 г. както следва: 
1.1. По приходите в размер на 19 015 372 евро съгласно приложение № 1,  в т.ч.: 
1.1.1. Приходи за делегирани от държавата дейности в размер на 11 698 714 евро /Приложение № 1/, в т.ч.: 
1.1.1.1. Обща субсидия за делегирани от държавата дейности – 11 003 553 евро; 
1.1.1.2. Преходен остатък от 2025 г. – 739 925; 
1.1.1.3. Временно съхранявани средства - /-73 152/ евро. 
1.1.1.4. Временни безлихвени заеми – 29 510 евро
1.1.1.5. Друго финонсиране - /-1 122 евро/
1.1.2. Приходи за местни дейности и дофинансиране на държавни дейности в размер на 7 316 658 евро /Приложение № 1/, в т.ч.: 
1.1.2.1. Данъчни приходи – 945 000 евро;  
1.1.2.2. Неданъчни приходи – 948 270 евро;  
1.1.2.3. Изравнителна субсидия –   1 905 500 евро; 
1.1.2.4. Целева субсидия за зимно поддържане и текущ ремонт – 216 300 евро; 
1.1.2.5. Целева субсидия за капиталови разходи  – 1 317 648 евро; 
1.1.2.6. Целеви трансфери за местни дейности – 1 300 052 евро; 
1.1.2.7. Операции с финансови активи – /-6 000/ евро
1.1.2.8. Безлихвенни заеми – 416 683 евро
1.1.2.9. Заеми - /-152 472/ евро
1.1.2.10. Преходен остатък по бюджета – 425 677 евро
  
1.2. По разходите в размер на 19 015 372 евро разпределени по функции,  дейности и параграфи, както следва: 
1.2.1. За делегирани от държавата дейности – 11 698 714 евро, съгласно Приложение 
№ 1.; 
1.2.2. За местни дейности – 7 065 391 евро съгласно Приложение № 1.; 
1.2.3. За дофинансиране на делегирани от държавата дейности с приходи от местни данъци, такси и др. неданъчни приходи и трансфери за местни дейности – 251 267 евро, съгласно Приложение № 1. 
1.3. Одобрява разпределението на средствата от преходния остатък от 2025 г. по бюджета на общината за 2026 г., съгласно приложение № 3; 
1.4. Утвърждава средносрочна цел за бюджетното салдо по бюджета на общината, изчислено на касова основа – придържане към балансирано бюджетно салдо. 
2. Приема  числеността на персонала и разходите за заплати на местните дейности и за делегираните от държавата дейности /без звената от системата на народната просвета, които  прилагат делегирани бюджети/ разпределени по месеци, съгласно Приложение № 4. 
3. Приема програма за капиталовите разходи в размер на 5 605 807 евро съгласно Приложение № 2. 
3.1. Одобрява разпределението на целевата субсидия за капиталови разходи по обекти, в размер на 1 317 648 евро съгласно  от Приложение № 2; 
3.2. Приема разчет на капиталовите разходи финансирани от преходен остатък от целеви трансфер по §31-18; §31-13; §31-11; §61-01,   в размер на 1 427 556 евро,  от Приложение № 2; 
3.3. Приема разчет на капиталовите разходи финансирани от собствени приходи  в размер на 166 170 евро  от Приложение № 5;
3.4. Приема разчет на капиталовите разходи финансирани с национални проекти и европейски проекти и програми в размер на 2 860 603 евро 
3.5. Приема разчет на текущите ремонти в размер на 1 245 752 евро, които ще се финансират от трансформираната целева субсидия за капиталови разходи в трансфер за други целеви разходи на общината за извършване на неотложни текущи ремонти на общински пътища, на улична мрежа, на сгради, публична общинска собственост, и за извършване на разходи по почистване на речни легла за осигуряване на нормално проводимост в  урбанизираните територии, по реда на чл. 55 от ЗДБРБ за 2026 г. 
4. Утвърждава разчет за целеви разходи и субсидии, както следва: 
4.1. За СБКО на персонала, определени в рамките на 3 на сто на база начислените трудови възнаграждения, включително и задължителните  осигурителни вноски от работодател; 
4.2. За представителни разходи на кмета на общината в размер на 3 на сто от общия годишен размер на разходите за издръжка на дейност „Общинска администрация“; 
4.3. За представителни разходи  на общинския съвет в размер 1,5 на сто от общия годишен размер на разходите за издръжка на дейност „Общинска администрация“; 
4.4. За разходи по общинския културен календар – 122 710 евро; 
4.5. За разходи по общинския спортен календар – 51 129 евро; 
4.6. Разходи за помощи по решение на общинския съвет – 48 000 евро ; 
4.7. Средства за работно облекло на персонала по трудови и служебни правоотношения не повече от 35 000 евро; 
4.8. Сума в размер на 8 000 евро за членски внос в сдружения с нестопанска цел;      
4.9. Субсидии за спортни клубове, регистрирани като юридически лица с нестопанска цел – 51 129 евро. 
4.10. Субсидии за дофинансиране на маломерни паралелки в училищата  - 80 736 евро; 
4.11. Утвърждава субсидии за Читалищата в размер на  236 040 евро; 
4.12. Утвърждава показатели по чл. 45, ал.1, т.2 от ЗПФ за кметствата и населените места с кметски наместници
4.13. Одобрява 15 000 евро за борба с безстопанствените кучета на територията на общината. 
5. Одобрява индикативен годишен разчет за сметките за средства от Европейския съюз в размер на 4 170 890 евро, съгласно Приложение № . 
6. Определя максималния размер на плащанията по дълга както следва: 
6.1. Максимален годишен размер на плащанията по общинския дълг /главница + лихва + такси/ за 2026 г.  – 183 268 евро  
6.2. Общински гаранции, които могат да бъдат издадени през 2026 г. – 147 821 евро 
 
6.3. Определя максимален размер на общинския дълг към края на годината -            222 410 евро . 
7. Одобрява актуализираната бюджетна прогноза за местните дейности за периода 2027 - 2029 г. 
8. Определя второстепенни разпоредители с делегиран бюджет през 2026 г. както следва: 
· СУ „Отец Паисий” с. Кирково ;  
· СУ „Христо Ботев” с. Чорбаджийско; 
· СУ „Никола Йонков Вапцаров” с. Бенковски; 
· ОУ „Иван Вазов” с. Чакаларово; 
· ОУ „Васил Левски” с. Тихомир; 
· ОУ  „Васил Левски” с. Дрангово; 
· ОУ „Христо Смирненски” с. Фотиново;

9. Определя максимален размер на новите задължения за разходи, които могат да бъдат поети през 2026 г. в размер до 15 % от средногодишния размер на отчетените разходи през последните четири години.  
10. Определя максималния размер на поетите ангажименти за разходи, които могат да бъдат поети през 2026 г. по бюджета на общината в размер до 50 % от средногодишния размер на отчетените разходи през последните четири години. 
11. Одобрява план-график за обслужване на просрочените задължения от минали години, които да бъдат разплатени от бюджета за 2026 г. в размер  на евро и просрочени вземания, които да бъдат събрани през 2026 г. в размер на      евро. 
12. Възлага на кмета на общината: 
12.1. Да определи бюджетите на второстепенните разпоредители с делегиран бюджет и разпоредители с бюджет; 
12.2. Да отразява служебно промените по общинския бюджет с размера на постъпилите и разходвани средства от дарения и спонсорства и в съответствие с волята на дарителя.
13. Оправомощава кмета на общината да извършва компенсирани промени:
 
13.1.  В   частта за делегираните държавни дейности – между утвърдените показатели за разходи в рамките на една дейност, с изключение на дейностите на делегиран бюджет, при условие че не се нарушават стандартите за делегираните държавни дейности и няма просрочени задължения за съответната дейност; 
13.2.   В частта на местните дейности – между утвърдените разходи в рамките на една дейност или от една дейност в друга, без да изменя общия размер на разходите; 
        13.3. В разходната част на бюджета за сметка на резерва за непредвидени и/или неотложни разходи. 
14. Упълномощава кмета на общината да предоставя временни безлихвени заеми от временно свободни средства от общинския бюджет и от сметките за средства от ЕС за плащания по проекти, финансирани със средства от ЕС, по други международни, национални и други програми, включително и на бюджетни организации, чийто бюджет е част от общинския бюджет.  
14.1. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ; 
14.2. При предоставянето на средства от сметките за средства от ЕС да се спазват изискванията на чл. 104, ал. 1, т. 4 от ЗПФ. 

15. Упълномощава кмета на общината: 
15.1. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие, че не се нарушава своевременното финансиране на делегираните държавни дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината; 
15.2. Да кандидатства за средства от Централния бюджет и други източници за съфинансиране на общински програми и проекти; 
15.3. Да кандидатства за средства по структурни и други фондове на ЕС, по национални програми и други източници за реализиране на годишните цели на общината за изпълнение на годишния план за развитие. 
16. 22. Одобрява разходването на събраните средства и подлежащите на възстановяване от РИОСВ суми  отчисления чл. 64, ал.1 от Закона за управление на отпадъците, начислени за 2025 г. и 2026 г. да се извършва за: дейности по чистота и управление на отпадъците, както и за други разходи, одобрени чрез вътрешнокомпенсирани промени на основание чл. 125 ал. 1 от Закона за публичните финанси.
17. Задължава разпоредителите с бюджет по т. 8, 9 и 10 да спазват разпоредбите на чл. 94, ал. 3, т. 1 и т. 2 от ЗПФ. 
18. Приема за сведение протокола от публичното обсъждане на бюджета, съгласно Приложение №  13. 
 
 

С уважение, 
Шинаси Сюлейман
Кмет на Община Кирково 

